CELEX: 32020R1546
Language: lv
Date: 2020-10-23 00:00:00
Title: Komisijas Īstenošanas regula (ES) 2020/1546 (2020. gada 23. oktobris), ar ko nosaka struktūru un detalizētu kārtību to avotu un metožu uzskaitījumam, ko izmanto, lai saskaņā ar Eiropas kontu sistēmu (EKS 2010) sagatavotu nacionālā kopienākuma kopsummas un to sastāvdaļas (Dokuments attiecas uz EEZ)

26.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 354/1
               
            
         KOMISIJAS ĪSTENOŠANAS REGULA (ES) 2020/1546
         (2020. gada 23. oktobris),
         ar ko nosaka struktūru un detalizētu kārtību to avotu un metožu uzskaitījumam, ko izmanto, lai saskaņā ar Eiropas kontu sistēmu (EKS 2010) sagatavotu nacionālā kopienākuma kopsummas un to sastāvdaļas
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2019/516 (2019. gada 19. marts) par to, kā saskaņot nacionālo kopienākumu tirgus cenās, un ar ko atceļ Padomes Direktīvu 89/130/EEK, Euratom un Padomes Regulu (EK, Euratom) Nr. 1287/2003 (1), un jo īpaši tās 3. panta 2. punktu,
         tā kā:
         
                     (1)
                  
                  
                     Saskaņā ar Regulas (ES) 2019/516 3. panta 1. punktu dalībvalstīm Komisijai (Eurostat) jāiesniedz to avotu un metožu uzskaitījums, kas izmantojami, lai sagatavotu nacionālā kopienākuma tirgus cenās (NKI) kopsummas un to sastāvdaļas.
                  
               
                     (2)
                  
                  
                     Ir īpaši svarīgi, lai NKI kopsummas un to sastāvdaļas būtu salīdzināmas starp dalībvalstīm un lai to avotu un metožu uzskaitījums, kas izmantoti, lai sagatavotu NKI kopsummas un to sastāvdaļas, atbilstu attiecīgajām EKS 2010 (2) definīcijām un uzskaites noteikumiem.
                  
               
                     (3)
                  
                  
                     Ir īpaši svarīgi, lai dalībvalstis dokumentētu un regulāri atjauninātu to avotu un metožu uzskaitījumus, kas izmantoti, lai sagatavotu NKI kopsummas un to sastāvdaļas.
                  
               
                     (4)
                  
                  
                     Lai veicinātu to, ka analīzes būtu salīdzināmas, NKI uzskaitījumiem būtu jāatbilst vienotai struktūrai, kas sastāv no iepriekš noteikta nodaļu skaita un procesu tabulām ar skaitliskiem novērtējumiem par pārskata gadu.
                  
               
                     (5)
                  
                  
                     Lai pārbaudītu avotus, šo avotu izmantošanu un metodes, kas izmantotas, lai sagatavotu NKI kopsummas un to sastāvdaļas, dalībvalstīm, ievērojot apstiprināto grafiku, būtu jāiesniedz Komisijai (Eurostat) NKI uzskaitījumu jaunākā versija.
                  
               
                     (6)
                  
                  
                     Šajā regulā paredzētie pasākumi ir saskaņā ar Eiropas Statistikas sistēmas komitejas atzinumu,
                  
               IR PIEŅĒMUSI ŠO REGULU.
         
            1. pants
            Uzskaitījuma struktūra
            
               1.   Dalībvalstis izveido to avotu un metožu uzskaitījumu, kas izmantoti, lai sagatavotu NKI kopsummas un to sastāvdaļas (NKI uzskaitījums). NKI uzskaitījumā ir 10 nodaļas un NKI procesu tabulas.
            
            
               2.   Nodaļas ir šādas:
               
                           —
                        
                        
                           1. nodaļa. Pārskats par kontu sistēmu,
                        
                     
                           —
                        
                        
                           2. nodaļa. Pārskatīšanas politika un grafiks novērtējumu pārskatīšanai un pabeigšanai. Būtiskas pārskatīšanas kopš NKI uzskaitījuma pēdējās versijas,
                        
                     
                           —
                        
                        
                           3. nodaļa. Ražošanas pieeja,
                        
                     
                           —
                        
                        
                           4. nodaļa. Ienākumu pieeja,
                        
                     
                           —
                        
                        
                           5. nodaļa. Izdevumu pieeja,
                        
                     
                           —
                        
                        
                           6. nodaļa. Līdzsvarošanas vai integrācijas procedūra un novērtējumu validācija,
                        
                     
                           —
                        
                        
                           7. nodaļa. Pārskats par pilnīguma korekcijām,
                        
                     
                           —
                        
                        
                           8. nodaļa. Pāreja no iekšzemes kopprodukta (IKP) uz NKI,
                        
                     
                           —
                        
                        
                           9. nodaļa. Galvenās izmantotās klasifikācijas,
                        
                     
                           —
                        
                        
                           10. nodaļa. Galvenie izmantotie datu avoti.
                        
                     
            
               3.   NKI procesu tabulās iekļauj:
               
                           a)
                        
                        
                           skaitlisku informāciju par novērtējumiem, kas veikti NKI apkopošanas procesa secīgos posmos attiecībā uz atsevišķiem izmantotajiem avotu veidiem un veiktajām korekcijām;
                        
                     
                           b)
                        
                        
                           skaitlisku informāciju par atsevišķu izmantoto avotu veidu un veikto korekciju relatīvo lielumu šajā apkopošanas procesā;
                        
                     
                           c)
                        
                        
                           atsauces uz attiecīgajām NKI uzskaitījuma nodaļām.
                        
                     
         
         
            2. pants
            Detalizēta kārtība
            Dalībvalstis nodrošina, ka:
            
                        a)
                     
                     
                        to avotu un metožu aprakstā, kas izmantoti NKI uzskaitījumā sniegtajā NKI novērtējumā, lietoti termini un definīcijas saskaņā ar EKS 2010;
                     
                  
                        b)
                     
                     
                        to avotu un metožu apraksts, kas izmantoti NKI uzskaitījumā sniegtajā NKI novērtējumā, ir visaptverošs un skaidrs, atspoguļo NKI uzskaitījuma sagatavošanas laikā ieviestās procedūras un ietver informāciju par statistikas un administratīvo avotu datu pārveidi nacionālo kontu novērtējumos, piemērojot konceptuālas, pilnīguma un līdzsvarošanas korekcijas un validācijas procedūras;
                     
                  
                        c)
                     
                     
                        skaitliskie pierādījumi, kas atbilst procesu tabulās sniegtajai informācijai, iepriekš minētajā aprakstā sniegti par NKI apkopošanas procesa atsevišķiem posmiem;
                     
                  
                        d)
                     
                     
                        skaitliskie pierādījumi ir balstīti uz pēdējo gadu (pārskata gadu), par kuru ir pieejami galīgie novērtējumi;
                     
                  
                        e)
                     
                     
                        avoti un metodes, ko izmanto, lai sagatavotu NKI kopsummas un to sastāvdaļas, ir piemēroti arī nākamo gadu pēc pārskata gada apkopošanā.
                     
                  
         
            3. pants
            Atjaunināšanas un nosūtīšanas grafiks
            
               1.   NKI uzskaitījumu dalībvalstis nosūta Komisijai (Eurostat) līdz 2021. gada 31. decembrim.
            
            
               2.   NKI uzskaitījuma turpmākos atjauninājumus veic un nosūta Komisijai (Eurostat) 12 mēnešu laikā pēc tam, kad veiktas jebkādas būtiskas izmaiņas NKI apkopošanas avotos vai metodēs. Jebkurā gadījumā NKI uzskaitījumu atjaunina vismaz reizi piecos gados.
            
            
               3.   NKI uzskaitījumu dalībvalstis nosūta elektroniski uz Komisijas (Eurostat) vienoto kontaktpunktu attiecībā uz datiem.
            
         
         
            4. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            Šī regula uzliek saistības kopumā un ir tieši piemērojama visās dalībvalstīs.
         
         
            Briselē, 2020. gada 23. oktobrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 91, 29.3.2019., 19. lpp.
         
         
            (2)  Eiropas Parlamenta un Padomes Regula (ES) Nr. 549/2013 (2013. gada 21. maijs) par Eiropas nacionālo un reģionālo kontu sistēmu Eiropas Savienībā (OV L 174, 26.6.2013., 1. lpp.).